**Cu privire la aprobarea etalonului naţional al unităţii de măsură a umidității gazelor**

În temeiul art. 10, alin. (1) al Legii metrologiei nr. 19 din 4 martie 2016 (Monitorul Oficial al Republicii Moldova, 2016, nr.100-105, art.190), cu modificările şi completările ulterioare, precum şi în scopul dezvoltării continue a Bazei Naţionale de Etaloane

**ORDON:**

1. Se aprobă etalonul naţional al unităţii de măsură a umidității gazelor,cu valoarea nominală (intervalul de valori) a mărimii, reprodusă: umiditatea relativă de la 10 pînă la 95 %, temperatura de la 0 pînă la 70°С, temperatura punctului de rouă/îngheț de la -95 pînă la 70°С FP/DP, în următoarea componenţă:
2. Generator de umiditate model 2500ST, Nr. 1206901, producător: ThunderScientific;
3. Generator de umiditate model 3900, Nr. 1606125, producător:ThunderScientific;
4. Higrometru etalon model 373H, Nr.12-0406, producător: MBW Elveția;
5. Soft de operare şi control.
6. Se atribuie nr. ETN 12-17 – etalonului de național al unităţii de măsură a umidității gazelor.
7. Se stabileşte locul de păstrare al etalonului de național al unităţii de măsură a umidității gazelor - Institutul Naţional Metrologie.
8. Se aprobă, conform anexei schema de trasabilitate pentru transmiterea unităţii de măsură a umidității gazelor în Republica Moldova, elaborată în conformitate cu documentul normativ RGML 17:2015 „Scheme de trasabilitate a unităţilor de măsură. Principii de stabilire. Modul de elaborare, aprobare şi utilizare”.
9. Se pune în sarcina Institutului Național de Metrologie:
10. desemnarea persoanei responsabile de conservarea etalonului naţional al unităţii de măsură a umidității gazelor,conform Recomandării.
11. plasarea pe pagina sa web a prezentului ordin şi publicarea acestuia în revista de specialitate “Metrologie”.
12. Prezentul ordin se plasează pe pagina web a Ministerului Economiei și Infrastructurii..

**Viceprim - ministru,**

**ministru Octavian CALMÎC**